Gemerlapan

Gemerlapan ialah filem drama muzikal Malaysia 1997 arahan Abdul Razak Mohaideen dengan skrip oleh Shahrulezad Mohameddin.

Plot
Mimi menggemari muzik dangdut. Kehadirannya di sebuah kolej elit telah menimbulkan pelbagai reaksi. Antaranya, Danial (Nel) yang merasakan muzik dangdut agak kekampungan, dan Pam yang bimbang popularitinya tergugat. Ketibaan seorang pelajar baru (Mr. X) menyemarakkan lagi persaingan di antara mereka semua.  Dalam diam Nel menyukai Mimi dan selalu menghantar kad-kad misteri kepadanya, tetapi secara amnya, mereka tidak boleh bertembung dan selalu bertekak sesama sendiri.

Pada suatu hari, pihak kolej telah mengadakan pertandingan nyanyian. Pam yakin dapat mengekalkan kejuaraannya, dan dia juga cuba menyekat penyertaan Mimi. Walau bagaimanapun, rancangan jahat Pam diketahui oleh Mimi dan dia telah bertindak balas melakukan sesuatu yang akan membuat Pam gagal dalam pertandingan itu.  

Pada malam pertandingan, Pam memotong tali gitar elektrik kepunyaan Along dan Sam yang membuatkan mereka tidak dapat bertanding secara berkumpulan (Nel and the Gang).  Perbuatan jahatnya itu dilihat oleh sekuriti yang cuba mengejarnya tetapi dia sempat melarikan diri ke pentas untuk mulakan persembahan.  

Perkara ini sampai ke pengatahuan En.Rashid yang memarahinya di belakang pentas tetapi Nel and the Gang tetap tidak ada cukup peralatan untuk bertanding.  Nel kemudiannya mencapai sebuah gitar klasik lalu menyanyikan sebuah lagu yang senikatanya terdapat dalam kad-kad yang diterima oleh Mimi. Akhirnya, keputusan pertandingan pun diumumkan di mana Mimi telah memenangi pertandingan itu dan dia berkongsi kemenangannya dengan Nel. Dua tahun kemudian, mereka semua pun tamat pengajian dan menerima diploma masing-masing.

Pelakon
 Baby (Res 2) sebagai Mimi 
 Lan (A to Z) sebagai Mel 
 Maya Matahari sebagai Pam 
 Umi (Res 2) sebagai Kawan Mimi
 Sham Visa sebagai Sam 
 Bob Kuman sebagai Along
 Eisya sebagai Wawa
 Azean Irdawaty sebagai Puan Habibah
 Ismail Din sebagai Tuan Syed
 Shafi Khan sebagai Mr. X
 Kartina Aziz sebagai Puan Jamilah
 Jaafar Onn sebagai Encik Rashid, pensyarah 
 Zami Ismail sebagai Abang Man, pemandu 
 Anne Ngasri sebagai Deela
 Amir & Group sebagai Pelajar Kolej
 Farouk Hussain sebagai Pengacara
 Aswa Eswan sebagai Nana

Pautan luar


Gemerlapan
Gemerlapan
Kategori:Filem bahasa Melayu